CELEX: C2007/235/02
Language: fi
Date: 2007-10-06 00:00:00
Title: Asia C-490/04: Yhteisöjen tuomioistuimen tuomio (ensimmäinen jaosto) 18.7.2007 — Euroopan yhteisöjen komissio v. Saksan liittotasavalta (Jäsenyysvelvoitteiden noudattamatta jättämistä koskeva kanne — Tutkittavaksi ottaminen — EY 49 artikla — Palvelujen tarjoamisen vapaus — Työntekijöiden lähettäminen työhön — Rajoitukset — Kansalliselle vuosilomarahastolle suoritettava maksu — Asiakirjojen käännättäminen — Lähetettyjen työntekijöiden työskentelypaikkaa koskeva ilmoitus)

6.10.2007   
            
            
               FI
            
            
               Euroopan unionin virallinen lehti
            
            
               C 235/2
            
         Yhteisöjen tuomioistuimen tuomio (ensimmäinen jaosto) 18.7.2007 — Euroopan yhteisöjen komissio v. Saksan liittotasavalta
   (Asia C-490/04) (1)
   
   (Jäsenyysvelvoitteiden noudattamatta jättämistä koskeva kanne - Tutkittavaksi ottaminen - EY 49 artikla - Palvelujen tarjoamisen vapaus - Työntekijöiden lähettäminen työhön - Rajoitukset - Kansalliselle vuosilomarahastolle suoritettava maksu - Asiakirjojen käännättäminen - Lähetettyjen työntekijöiden työskentelypaikkaa koskeva ilmoitus)
   (2007/C 235/02)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamiehet: E. Traversa, G. Braun ja H. Kreppel)
   
      Vastaaja: Saksan liittotasavalta (asiamiehet: W.-D. Plessing, M. Lumma ja C. Schulze-Bahr, avustajanaan Rechtsanwalt T. Lübbig)
   
      Väliintulija, joka tukee vastaajan vaatimuksia: Ranskan tasavalta (asiamiehet: G. de Bergues ja O. Christmann)
   Oikeudenkäynnin kohde
   Jäsenyysvelvoitteiden noudattamatta jättäminen — EY 49 artikla — Työntekijöiden lähettäminen työhön tilanteessa, jossa toisen jäsenvaltion alueelle sijoittautuneet yritykset tarjoavat palvelujaan ja jossa niille on asetettu velvoitteita, joita kansallisilla yrityksillä ei ole — Ulkomaalaisten yritysten velvollisuus suorittaa maksuja kansalliseen lomarahastoon siitä huolimatta, että niille on jo asetettu rinnastettavissa olevia velvoitteita lähtövaltiossa, sekä velvollisuus käännättää huomattava määrä työasiakirjoja kansalliselle kielelle — Ulkomaalaisten tilapäistyövoimaa välittävien yritysten velvollisuus ilmoittaa kansalliselle työtarkastusvirastolle kaikki kansallisen asiakkaan käyttöön asetetut työntekijät ennen töiden aloittamista tietyllä rakennustyömaalla
   Tuomiolauselma
   
               1)
            
            
               Saksan liittotasavalta ei ole noudattanut EY 49 artiklan mukaisia velvoitteitaan, koska se on antanut työntekijöiden lähettämisestä 26.2.1996 annetun lain (Arbeitnehmer-Entsendegesetz) 3 §:n 2 momentin kaltaisen säännöksen, jonka nojalla ulkomaalaisten tilapäistyövoimaa välittävien yritysten on ilmoitettava paitsi työntekijän asettamisesta vastaanottavan yrityksen käyttöön Saksassa, myös tämän työntekijän työskentelypaikkaa koskevista muutoksista.
            
         
               2)
            
            
               Kanne hylätään muilta osin.
            
         
               3)
            
            
               Euroopan yhteisöjen komissio velvoitetaan vastaamaan kahdesta kolmasosasta oikeudenkäyntikuluja. Saksan liittotasavalta velvoitetaan vastaamaan yhdestä kolmasosasta oikeudenkäyntikuluja.
            
         
               4)
            
            
               Ranskan tasavalta vastaa omista oikeudenkäyntikuluistaan.
            
         
      (1)  EUVL C 45, 19.2.2005.